หุ้น7พ.ค.ปิดภาคเช้าบวก13.10จุด
หุ้นไทยดัชนีผันผวนไม่สามารถฟื้นได้แรง เพราะปัจจัยการเมืองเป็นตัวถ่วง แนะทยอยขายช่วงดัชนีเหนือ1,600จุด
7 พ.ค. 2556

หุ้นไทยดัชนีผันผวนไม่สามารถฟื้นได้แรง เพราะปัจจัยการเมืองเป็นตัวถ่วง แนะทยอยขายช่วงดัชนีเหนือ1,600จุด
ดัชนีหุ้นไทยวันที่ 7 พ.ค.ผันผวนหนักก่อนปิดช่วงเช้าที่ 1,592.05 จุดเพิ่มขึ้น 13.10 จุดหรือเพิ่มขึ้น0.83% ดัชนีเคลื่อนไหวระหว่าง 1,572.74-1,594.01 จุด ด้วยมูลค่าการซื้อขาย 23,490.38 ล้านบาท
นักวิเคราะห์บริษัทหลักทรัพย์(บล.)ทิสโก้เชื่อว่า ดัชนีฟื้นตัวตามหุ้นโลก หลังร่วง 2 วันติด แต่กรอบขึ้นยังจำกัด จากปมขัดแย้งทางการเมือง แนวต้าน 1,600 +/- แนวรับ 1,570-1,575 จุด
กลยุทธ์การลงทุน  ขึ้นยังแนะทยอยขาย อ่อนตัวเลือกเทรดหุ้นงบการเงินดี แนะนำทยอยขายทำกำไรในช่วง ดัชนีขยับขึ้นเหนือ 1,600จุด เนื่องจากมองว่า  ระดับดังกล่าวไม่น่าจะมีความยั่งยืนได้นาน จากประการแรก คาดว่าจะมีแรงขายจากทริกเกอร์ฟันด์จำนวนมากที่ออกเมื่อปลาย มี.ค. - ต้น เม.ย. เพราะขึ้นผลตอบแทนถึงเป้าแรกที่ 4-5% 
ประการที่สอง การเมืองไม่นิ่ง ทั้งข่าวคลังอยากปลดผู้ว่าการ ธนาคารแห่งประเทศไทย(ธปท)เสื้อแดงนัดชุมนุมใหญ่ 8 เม.ย. กดดันศาลรัฐธรรมนูญ และสภาฯเปิดปลายเดือน พ.ค. ซึ่งอาจมีเรื่องร้อน ๆ ทั้งร่างพ.ร.บ.นิรโทษกรรม และร่างพ.ร.บ.กู้เงิน 2 ล้านล้านบาทเข้าสู่การพิจารณา ประเด็นหุ้นน่าสนใจ แนะนำลงทุนสั้น คือ
1.หุ้นงบไตรมาสแรกปีนี้ออกมา ดี แนะนำบริษัทเอเชีย เอวิ เอชั่น( AAV)บริษัทเอเชียกรีนเนอยี(AGE)บริษัทอนันดาดิเวลลอปเมนท์( ANAN)BECL, CK, CPN, DCON, ERW, JAS, KAMART, KCE, KTC, MINT, PF, PTTGC, PS, SIM, SNC, STEC, SYMC, TPAC, WORK คาดดีทั้ง จากช่วงเดียวกันของปีก่อนและ ไตรมาสก่อน  ส่วน AH, AMATA, CENTEL, LPN, QH คาดดีขึ้นจากช่วงเดียวกันของปีก่อน 
2.หุ้นที่มีสัญญาณเชิงบวก CENTEL, GLOBAL, PAE, SF, TKS